p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-33

Datum: 27.11.2023

**ZAPISNIK 8. SEJE NADZORNEGA ODBORA OBČINE ŽIROVNICA**

ki je bila v torek 27. novembra 2023, ob 16.30 uri, v prostorih Občine Žirovnica; Breznica 3, Žirovnica.

Prisotni člani NO: Urška Zoya Vidmar, mag. Franc Zupan; Simo Narić

Ostali prisotni: Petra Žvan

Predsednica nadzornega odbora je pozdravila vse prisotne in ugotovila, da so na seji prisotni vsi 3 člani NO in je seja sklepčna.

V nadaljevanju je predsednica NO predlagala sledeči dnevni red seje:

1. **Potrditev zapisnika 7. redne seje NO in pregled realizacije sklepov zadnje seje**
2. **Proračunska postavka 1334 in proračunska postavka 1411 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov »Parkirišče Završnica« in investicijsko vzdrževanje RP Završnica)**
3. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 7. redne seje NO in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 19:**

**Potrdi se zapisnik 7. redne seje Nadzornega odbora Občine Žirovnica z dne 14.11.2023.**

Prisotni: 3

Za: 3

Proti: /

**AD 2. Proračunska postavka 1334 in proračunska postavka 1411 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov »Parkirišče Završnica« in investicijsko vzdrževanje RP Završnica)**

Predsednica je povedala, katera dokumentacija je bila poslana članom NO po elektronski pošti do seje odbora.

Vidmar: Do naslednje seje se predloži realizacija konta 71300, ločeno za parkirnine in nadomestilo za uporabo gozdnih cest v obdobju 1.1. do 30.11.2023.

Kakšen izid je bil glede izvedbe monitoringa prometa v dolini Završnice, ki jo je izdelal KK Završnica, strošek 800 EUR v letu 2022. Koliko ur so opravljali predmetne storitve.

Člani NO se pregledali tudi vsebino pogodbe z izvajalcem Stanislavom Bevkom s.p., ki skrbi za praznjenje parkomata na parkirišču, prosijo za pojasnilo ali je prenos gotovine zavarovan oziroma čigav je riziko za prenos gotovine od parkomata do občine.

Koliko dovolilnic je bilo od 1.6.2022 do 31.11.2023 prodanih za uporabo gozdnih cest, za letno parkiranje in koliko dovolilnic je bilo izdano brezplačno in koliko lastnikom zemljišč.

Račun št. 239-2022 izdan s strani ZTK dne 17.8.2022 v znesku 781,64 katere storitve so bile zaračunane, ker račun nima prilog.

Člani NO ugotavljajo da na računih št. 347-2022 in 239-2022, ki se glasijo na Občino Žirovnica ni navedenega naslova občine, kar je po zakonu o DDV obvezno.

Predloži se vsa dokumentacija povezana z izvedbo javnega naročila Parkirišče Završnica (sklep, vse ponudbe, končno poročilo, pogodba).

Prosijo za pojasnilo glede namenske porabe prihodkov od parkirnin in nadomestila za uporabo gozdnih cest v letu 2022 in 2023.

Po pregledu dokumentacije in razpravi je predsednica predlagala naslednji

**SKLEP številka 20:**

**Člani NO so se seznanili s proračunsko postavko 1334 in proračunsko postavko 1411. Do naslednje seje se predloži zahtevane dokumente.**

Prisotni: 3

Za: 3

Proti: /

**AD 3. Vprašanja in pobude**

Naslednja seja NO bo 4.12.2023 ob 16.30. Na seji se bo nadaljevalo z nadzorom PP 1413 (ZTK) in 1334 in 1411 (Završnica), zadnja seja bo 11.12.2023 ob 16.30 predmet nadzora bo otroško varstvo in izobraževanje.

Seja je bila zaključena ob 18.15 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**